OpenLLM-France/wikimedia huggingface dataset:
# Eurolliga 2017-2018

La temporada 2017-18 de l'Eurolliga es va disputar del 12 d'octubre del 2017 al 20 de maig del 2018 i fou organitzada per la ULEB.
Aquesta va ser la 18a edició de la competició de l'era moderna de l'Eurolliga i la vuitena amb el patrocini de Turkish Airlines. Incloent la competició prèvia de la Copa d'Europa de la FIBA, és la 61a edició de la màxima competició del bàsquet masculí de clubs d'Europa.
Es disputà una lliga regular de 30 jornades. Els vuit millors classificats van accedir als Playoffs (al millor de 5 partits) i finalment els guanyadors de les sèries van disputar la Final Four 2018.

## Equips

La competició tingué 11 equips amb una llicència permanent. A ells s'hi van afegir 3 guanyadors de lligues domèstiques, el guanyador de la ULEB Eurocup 2016-17 i un equip que va rebre una invitació d'un any per a jugar l'Eurolliga.
Liga regular :
| Anadolu Efes | Fenerbahçe (C) | Panathinaikos BC | Estrella Roja |
| CSKA Moscou | Saski Baskonia | Reial Madrid | Brose Baskets |
| EA7 Milano | Maccabi FOX Tel Aviv | BC Žalgiris Kaunas | València BC |
| FC Barcelona Lassa | Olympiakos BC | Khimki BC | Unicaja Málaga |

### Notes

* S'indica amb una (C) l'actual campió de la competició.
* 1 2 3 4 5 6 7 8 9 10 11 Els equips amb llicència A, tenen la participació assegurada en totes les edicions de l'Eurolliga. Està basat en el ranking de clubs de l'Euroleague i altres regulacions. Després del limit de tres llicències A per pais que la ECA Shareholders Meeting va aprovar a Barcelona el 9 de juliol del 2014.
* 1 2 3 4 Rep una llicència B, essent l'equip millor classificat en les lligues domèstiques sense una llicència A.
* ↑ El guanyador de l'ULEB Eurocup 2016-17 obté una llicència C. En cas d'obtenir la llicència B per la seva classificació domèstica, es convertiria en una targeta d'invitació.

## Fase final
### Playoffs

| | Equip | Resultat | Equip | Partit 1 | Partit 2 | Partit 3 | Partit 4 | Partit 5 |
| A. | CSKA Moscou | 3 – 1 | Khimki BC | 98 - 95 | 89 - 84 | 73 - 79 | 89 - 88 | — |
| B. | Panathinaikos BC | 1 – 3 | Reial Madrid | 95 - 67 | 82 - 89 | 74 - 81 | 82 - 89 | — |
| C. | Fenerbahçe | 3 – 1 | Saski Baskonia | 82 - 73 | 95 - 89 | 83 - 88 | 92 - 83 | — |
| D. | Olympiacos BC | 1 – 3 | Žalgiris Kaunas | 78 - 87 | 79 - 68 | 60 - 80 | 91 - 101 | — |

### Final Four

La Final Four és l'etapa final de la competició, es va disputar entre el 18 i 20 de maig del 2018.
| Semifinals | Semifinals | | | Final | Final |
| 18 de maig | 18 de maig | 18 de maig | 18 de maig | 18 de maig | 18 de maig |
| CSKA Moscou | 83 | |
| Reial Madrid | 92 | |
| | | | | 20 de maig | 20 de maig |
| | | | | Reial Madrid | 85 |
| | | | | Fenerbahçe | 80 |
| | | | | Llocs 3 i 4 | Llocs 3 i 4 |
| 18 de maig | 18 de maig | | | 20 de maig | 20 de maig |
| Fenerbahçe | 76 | | | CSKA Moscou | 77 |
| Žalgiris Kaunas | 67 | | | | Žalgiris Kaunas | 79 |
* Campions Eurolliga 2018
* Reial Madrid 9è títol

## Referències

* ↑ Final Game Center

## Enllaços externs

* Web oficial Euroleague.net
* Reglament de la Turkish Airlines Euroleague
* Eurobasket.com
* Lloc web oficial ULEB.com
# Facultatiu

En biologia, l'adjectiu «facultatiu» significa «opcional» o «discrecional» (antònim d'«obligat») i es refereix a un organisme que no està limitat a un determinat mode de vida o d'acció, per oposició a un organisme obligat, el qual està limitat a un determinat tipus de vida.
És utilitzat principalment en biologia amb paraules com:
* un facultatiu (FAC), aiguamoll facultatiu (FACW) o facultatiu de muntanya (FACU) és un estat d'indicador de zones humides per a plantes.
* un anaerobi facultatiu és un organisme que pot utilitzar oxigen, però que també té mètodes anaeròbics de producció d'energia. Pot sobreviure en qualsevol dels dos entorns
* un bípede facultatiu és un animal capaç de caminar o córrer a dues potes, així com de caminar o córrer amb quatre extremitats o més, segons correspongui.
* un carnívor facultatiu és un carnívor que no depèn exclusivament de la carn per alimentar-se, sinó que també pot subsistir amb aliments no animals. És comparable amb el terme omnívor.
* una heterocromatina facultativa és un ADN compacte però no repetitiu en forma d'heterocromatina, però que pot perdre la seva estructura condensada i activar-se per transcripció genètica.
* una llacuna facultativa és un tipus d'estany d'estabilització utilitzat en el tractament biològic d'aigües residuals industrials i domèstiques.
* un paràsit facultatiu és un paràsit que pot completar el seu cicle vital sense dependre d'un hoste.
* una planta fotoperiòdica facultativa és una planta que acaba florint independentment de la longitud de la nit, però que és més probable que floreixi en condicions de llum adequades.
* Un sapròfit facultatiu viu de matèria vegetal moribunda, no morta.
* els simbionts facultatius són organismes que poden viure sense simbiosi i només la utilitzen per a processos no vitals.

## Referències

* ↑ «facultatiu | facultativa». Diccionari de les ciències ambientals. [Consulta: 28 octubre 2020].
* ↑ «obligat | obligada». Diccionari de les ciències ambientals. [Consulta: 28 octubre 2020].

## Vegeu també

* Obligat. (Antònim)
* Oportunisme (biologia).
# Fennassa Bab El Hit

Fennassa Bab El Hit (àrab فناسة باب الحيط) és una comuna rural de la província de Taounate de la regió de Fes-Meknès. Segons el cens de 2014 tenia una població total de 11.381 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Fenitrotió

El fenitrotió és un insecticida del grup dels organofosforats descobert Y. Nishizawa i comercialitzat per primer cop per Sumitomo Chemical Co. Ltd. i Bayer Ag l'any 1962.

## Acció bioquímica

Es tracta d'un insecticida organofosforat no sistèmic que actua com a inhibidor de les colinesterases dels insectes, enzims responsables de la hidròlisi del neurotransmissor acetilcolina.

## Utilitats

Aquest insecticida s'utilitza per al control d'insectes xucladors i mastegadors en tota mena de cultius de plantes aptes per al consum humà en concentracions que oscil·len dels 300 als 1200 g/ha. També és un insecticida comú en el control d'insectes en llars, on s'aplica als nius d'aquests, per matar les larves de certs mosquits, actuant com a preventiu de la transmissió de malària i per al control de plagues de llagostes.

## Riscos

Aquest compost s'ha classificat en la classe II de les escales de perillositat WHO i EPA. No és carcinogènic, mutagènic, embriotòxic ni teratogènic.

### Impacte ambiental
#### Animals

El fenitrotió és ràpidament metabolitzat i excretat en orina i femta. Rates, ratolins i conills eliminen el 90% del compost administrat en els primers 3 dies. Els metabolits més importants són la dimetilfenitrooxona i el 3-metil-4-nitrofenol.

#### Plantes

Si s'aplica sobre les fulles, el temps mitja de degradació (DT$_{50}$) és de 4 dies, eliminant el 70-85% del compost en dues setmanes. Els metabolits més importants són el 3-metil-4-nitrofenol i el seu producte de descomposició, el desmetilfenitrotió.

#### Sòls

En sòls superficials, el fenitrotió té una DT$_{50}$ d'entre 12 i 28 dies, essent els principals productes de descomposició el 3-metil-4-nitrofenol i el CO₂, mentre que en terres submergides, aquest valor oscil·la entre 4 i 20 dies, depenent de les condicions i amb aminofenitrotió com a principal producte de descomposició.

### Toxicitat
#### Toxicitat en mamífers

La dosi letal mitjana (LD$_{50}$) administrada oralment en rates és d'uns 1.7 g/kg en mascles i femelles, mentre que aquest paràmetre pren el valor de 810 per a mascles i 840 per a femelles si el compost s'administra per via tòpica. Testat en conills, no s'ha mostrat irritant dels ulls i la pell. La concentració letal mitjana (LC$_{50}$) per inhalació al cap de 4 h d'exposició en rates és superior als 2210 mg/m³. La màxima dosi en alimentació sense efectes observables és de 10 mg/kg diaris durant 2 anys.

#### Toxicitat en peixos

La LC$_{50}$ és de 4.1 mg/L (4h) en carpes i 2.5 (96h) en truites.

#### Toxicitat en aus

LD$_{50}$ per guatlles 23.6 mg/Kg i per ànecs 1190 mg/Kg.

#### Altres

Perillós per a les abelles, extremadament tòxic per alguns artròpodes que no són l'objectiu de l'insecticida.

## Referències

* ↑ The Pesticide manual : a world compendium, Hampshire, BCPC, 2009 15th ed
* ↑ Bul. Agric. Chem. Soc. Japan. (1960), 24, p.744
* ↑ Agric. Biol. Chem. (1961), 25, p.605
# Feixà de la Serra

El Feixà de la Serra, en alguns mapes Feixar de la Serra, és un feixà del terme de Sant Esteve de la Sarga, al Pallars Jussà, en el territori del poble d'Alzina.
Està situat al nord del poble, al vessant nord-est de la Serra d'Alzina, i del Tossal de les Forques en concret. És a l'extrem nord-est del terme municipal.

## Enllaços externs

* Institut Cartogràfic de Catalunya
# Farmacotècnia

Farmacotècnia és la ciència que estudia les diverses manipulacions a les quals han de sotmetre's les matèries primeres amb l'objectiu de donar-los formes adequades per a poder aplicar-se al malalt segons les dosis i indicacions prescrites pel metge o preestablides per l'experimentació clínica.
Són tots els mitjans i processos que es porten a terme durant la fabricació de medicaments, preparació de formes sòlides, líquides, gels, ús de tota mena de maquinària per a preparar-les, etc. La farmacotècnia pot ser al·lopàtica, homeopàtica.

## Bibliografia

J.F. de Casadevante, Nuevas Prácticas de Farmacia, Farmacotecnia, Ed. Javier Morata, Madrid (1934). (castellà)

## Referències

* ↑ GRUPO DE FARMACOTECNIA (castellà)

## Vegeu també

* Farmàcia
# Farman

Avions Farman fou una empresa de fabricació d'avions localitzada a França. Fundada l'any 1908 pels germans Henri i Maurice Farman, fabricava tots tipus d'avions i automòbils de luxe. La companyia es va dissoldre el 1941.

## Aeronaus

* Farman III
* Farman IV
* Farman XV
* Farman F.20
* Farman F.30
* Farman F.31
* Farman F.40 Horace Farman
* Farman F.50
* Farman F.51
* Farman F.60 Goliath
* Farman F.70
* Farman F.121 Jabiru
* Farman F.166
* Farman F.180 Oiseau Bleu
* Farman F.190
* Farman F.222
* Farman F.230
* Farman F.271
* Farman F.402
* Farman F.430 Alize
* Farman HF.20
* Farman HF.27
* Farman M.F.7 Longhorn
* Farman M.F.11 Shorthorn
* Farman NC.470

## Automòbils

* Farman 12 CV (1902)
* Farman A 6 (1919–1923)
* Farman A 6 B (1923–1927)
* Farman NF (1927–1929)
* Farman NF 2 (1929–1931)

## Referències

* ↑ Claude Rouxel, Laurent Friry & Sébastien Faures. Farman De l'aviation à l'automobile, Ed. Etai, ISBN 9782726897478

## Enllaços externs

* Farman, la companyia
# Farmazincita

La farmazincita és un mineral de la classe dels fosfats. Rep el nom del grec φάρμăκου pharmakou, verí o droga, en al·lusió al contingut d'arsènic, i també per contenir zinc.

## Característiques

La farmazincita és un arsenat de fórmula química KZnAsO₄. Va ser aprovada com a espècie vàlida per l'Associació Mineralògica Internacional l'any 2014, sent publicada per primera vegada el 2017. Cristal·litza en el sistema hexagonal.
L'exemplar que va servir per a determinar l'espècie, el que es coneix com a material tipus, es troba dipositat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 4539/1.

## Formació i jaciments

Va ser descoberta a Rússia, concretament a la fumarola Arsenàtnaia, que es troba al segon con d'escòria de l'avanç nord de la Gran erupció fissural del volcà Tolbàtxik, al krai de Kamtxatka, on es troba en forma de cristalls prismàtics a aciculars de fins a 1 mm de llarg i fins a 0,03 mm de gruix. Aquest volcà és l'únic indret de tot el planeta on ha estat descrita aquesta espècie mineral.

## Referències

* ↑ «Pharmazincite» (en anglès). Mindat. [Consulta: 3 setembre 2021].
# Falcó fumat

El falcó fumat (Falco concolor) és una espècie d'ocell rapinyaire de la família dels falcònids (Falconidae) que habita garrigues i zones rocoses del nord-est d'Àfrica i Orient Pròxim, a l'est de Líbia, Egipte, nord del Sudan, Eritrea, Iemen, Israel, Jordània i les illes del Mar Roig. El seu estat de conservació es considera vulnerable.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «falcó fumat». Diccionari dels ocells del món. TERMCAT. [Consulta: 29 agost 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 355. ISBN 978-84-16728-37-4.
* ↑ «Seriemas, falcons». IOC World Bird List Version 12.2. International Ornithologists' Union, 01-07-2022.
* ↑ BirdLife International. «Sooty Falcon. Falco concolor» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 29 agost 2022].
SRX was in this web page and he is in your PC sistem
# Font Granada

Font Granada és una urbanització al terme municipal de Bigues i Riells del Fai, al Vallès Oriental. Pren el nom de la Font Granada, una de les fonts importants del poble de Bigues, i és a la part central del terme municipal. El seu territori s'estén en el vessant oriental del Turó de la Calcina, a migdia de la urbanització de Can Traver i a ponent de la de la Font del Bou. És a la dreta del Tenes i a l'esquerra del Torrent Masponç. Aquesta urbanització conté les antigues masies de Can Granada, a la part oriental, i Can Lledó, a la sud-oest. En un petit apèndix de la urbanització situat al sud-est hi ha també la Font Granada. És una urbanització d'extensió i població mitjanes, ja que el 2018 tenia 547 habitants, que representa el 6% del cens municipal.

## Referències

* ↑ «Font Granada». GEC. [Consulta: 21 abril 2019].
* ↑ «Bigues i Riells del Fai». Idescat. [Consulta: 21 abril 2019].
# Fluoroscòpia

La fluoroscòpia o pantalla radiològica, és una tècnica d'imatge mèdica utilitzada per obtenir imatges en temps real de les estructures internes dels pacients mitjançant l'ús d'un fluoroscopi. Un fluoroscopi permet que un cirurgià vegi aspectes de l'estructura i del funcionament intern d'un pacient (per exemple, observar l'acció de bombeig del cor o el moviment de la deglució). Això és útil tant per al diagnòstic com per a la teràpia, utilitzant-se en radiologia general, en radiologia intervencionista i en la cirurgia guiada per imatges.
En la seva forma més senzilla, un fluoroscopi consta d'una font de raigs X i una pantalla de fluorescent, entre la qual es col·loca un pacient. Tanmateix, des de la dècada de 1950 la majoria dels fluoroscopis també inclouen intensificadors d'imatge de raigs X i càmeres, per millorar la visibilitat de la imatge i fer-la disponible en una pantalla de visualització remota. Durant moltes dècades, la fluoroscòpia produïen imatges en directe que no es van gravar, però des dels anys 60, a mesura que la tecnologia millorava, la gravació i la reproducció es van convertir en la norma. Avui dia la radiografia, la TC i la fluoroscòpia són tots modes d'imatge digital amb programari d'anàlisi d'imatges, emmagatzematge i recuperació de dades.

## Vegeu també

* Dosi absorbida
* Intensificador d'imatge
* Radiació ionitzant
* Imatge mèdica
* Raigs X
* Radiologia
* Radiografia

## Referències

* ↑ Novelline, Robert A.; Lienas i Massot, Bibiana. Fundamentos de radiología (en castellà). Bibiana, 2000, p.26. ISBN 8445808702.
# Fluorotaramita

La fluorotaramita és un mineral de la classe dels silicats, que pertany al grup del nom arrel taramita. Els minerals del grup de la taramita va ser redefinit en la nomenclatura d'amfíbols del 2012, i la fluorotaramita era coneguda com a fluoroaluminomagnesiotaramita abans d'aquesta redefinició.

## Característiques

La fluorotaramita és un silicat de fórmula química {Na}{CaNa}{Mg₃Al₂}(Al₂Si₆O$_{22}$)F₂. Va ser aprovada com a espècie vàlida per l'Associació Mineralògica Internacional l'any 2006. Cristal·litza en el sistema monoclínic.
Segons la classificació de Nickel-Strunz pertany a «09.DE - Inosilicats amb 2 cadenes dobles periòdiques, Si₄O$_{11}$; clinoamfíbols» juntament amb els següents minerals: antofil·lita, cummingtonita, clinoholmquistita, grunerita, manganocummingtonita, manganogrunerita, permanganogrunerita, ferrofluoropedrizita, ferrifluoroleakeïta, actinolita, ferritschermakita, ferroactinolita, ferrohornblenda, ferrotschermakita, joesmithita, magnesiohornblenda, tremolita, tschermakita, cannilloïta, fluorcannil·loïta, parvomanganotremolita, fluorotremolita, potassicfluoropargasita, edenita, ferroedenita, ferrokaersutita, ferropargasita, hastingsita, kaersutita, magnesiohastingsita, pargasita, sadanagaïta, fluoroedenita, potassicferroferrisadanagaïta, potassicsadanagaïta, potassicpargasita, potassicferrosadanagaïta, magnesiofluorohastingsita, potassicfluorohastingsita, potassicclorohastingsita, fluoropargasita, parvomanganoedenita, potassiccloropargasita, potassicferrocloroedenita, potassicmagnesiohastingsita, potassicferropargasita, cromiopargasita, ferrotaramita, barroisita, ferroferribarroisita, ferroferriwinchita, ferribarroisita, ferroferritaramita, ferroferricatoforita, ferrobarroisita, ferrorichterita, ferrowinchita, ferrocatoforita, ferritaramita, magnesiotaramita, richterita, winchita, taramita, fluororichterita, catoforita, potassicfluororichterita, potassicrichterita, ferrighoseïta, ferriwinchita, arfvedsonita, eckermannita, ferroeckermannita, ferroglaucòfan, glaucòfan, potassicmanganileakeïta, manganoarfvedsonita, ferrileakeïta, magnesioriebeckita, magnesioarfvedsonita, nyboïta, riebeckita, manganomanganiungarettiïta, ferroferrinyboïta, clinoferroferriholmquistita, ferrinyboïta, ferroferrileakeïta, ferroferrifluoroleakeïta, sodicferriclinoferroholmquistita, magnesiofluoroarfvedsonita, ferripedrizita, potassicferrileakeïta, fluoronyboïta, manganidellaventuraïta, fluoropedrizita, potassicarfvedsonita, ferriobertiïta, potassicmagnesiofluoroarfvedsonita, ferroferripedrizita, potassicmagnesioarfvedsonita, pedrizita, ferropedrizita, fluoroleakeïta i ferroferriobertiïta.

## Formació i jaciments

Va ser descoberta a Jianchang, localitat situada al comtat de Donghai, a la província de Jiangsu (República Popular de la Xina). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Fluoro-taramite» (en anglès). Mindat. [Consulta: 2 gener 2020].
# Firuza (cràter)

Firuza és un cràter d'impacte en el planeta Venus de 6 km de diàmetre. Porta el nom d'un antropònim persa, i el seu nom va ser aprovat per la Unió Astronòmica Internacional el 1997.

## Referències

* ↑ «Firuza». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Font del Carrer del Mig

La font del Carrer del Mig és una construcció dins del nucli urbà de la població de Camallera, al bell mig del terme, davant de l'ajuntament i la plaça de la Vila. Està construïda a la cantonada entre els carrers del Mig i el de la Talaia. Conjunt força restituït format per la font, un pou i un bassi de pedra de planta rectangular, que recull l'aigua mitjançant una pica de pedra també restituïda. El pou està format per un petit cos de planta quadrada, amb l'extrem de llevant circular. La coberta presenta teulada de dues vessants bastida amb maons i el parament és de pedra desbastada. L'obertura és rectangular i està enreixada, amb el parament arrebossat. Està coronada amb un frontó triangular i presenta una part del parament inferior bastit amb maons, mentre que la resta es troba arrebossada. A l'interior, el pou és circular i està bastit amb maons disposats a pla. A la coberta que presenta el pou, a manera de frontó, es pot apreciar una placa commemorativa de la inauguració de l'obra: "R. IMBERT PUIGFERRER CONSTRUCTOR FIGUERAS 1927".

## Notes

* ↑ «Font del carrer del Mig». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2015].
# Font del Tros

La Font del Tros és una font de l'antic terme d'Isona, actualment pertanyent al municipi d'Isona i Conca Dellà. És en terres del poble de Siall.
Les seves aigües alimenten el Barranc de la Bassa, a la capçalera del Barranc de les Valls, afluent per la dreta del Barranc de Francolí, que és un dels principals barrancs del riu de Conques.
Està situada a 1.265 m d'altitud, al vessant sud-oest de la Corona i d'Estadella, al sud del Bosc del Cimadal.

## Enllaços externs

* Institut Cartogràfic de Catalunya
# Font del Tramau

La Font del Tramau és una font del terme municipal de Sarroca de Bellera (antic terme ribagorçà de Benés), del Pallars Jussà, dins del territori del poble d'Avellanos.
Està situada a 1.687 m d'altitud, al nord d'Avellanos, gairebé a sota -al sud-est- de Plandestàs, a llevant del Tossal de la Pala.

## Enllaços externs

* Institut Cartogràfic de Catalunya
# Fiuminata

Fiuminata és una comune (municipi) de la província de Macerata a la regió italiana de les Marques, situat a uns 70 quilòmetres al sud-oest d'Ancona i a uns 45 quilòmetres al sud-oest de Macerata. La seu municipal es troba a la frazione de Massa.
Fiuminata limita amb els municipis següents: Castelraimondo, Esanatoglia, Fabriano, Matelica, Nocera Umbra, Pioraco, Sefro, Serravalle di Chienti.
Entre les esglésies de la ciutat hi ha:
* SS Carlo e Martino alla Forcatura di Caneggia
* San Paolo di Orpiano
* Santa Maria Assunta a Massa
* Santa Maria della Spina a Poggio
* Santa Maria di Laverino, Fiuminata
* San Giovanni Battista a Castello, Fiuminata
* Santuario della Beata Vergine di Valcora|Santuari de la Beata Vergine de Valcora
El 2014 l'alcalde era Vincenzo Felicioli.

## Referències

* ↑ Comune of Fiuminata Arxivat 2017-02-02 a Wayback Machine., tourism entry.
* ↑ «Sindaco». comune.fiuminata.mc.it/. Comune di Fiuminata. [Consulta: 4 December 2014].
# Fiumicello

Fiumicello (friülà Flumisel) és un municipi italià, dins de la província d'Udine. L'any 2007 tenia 4.839 habitants. Limita amb els municipis d'Aquileia, Grado (GO), Ruda, San Canzian d'Isonzo (GO), Turriaco (GO) i Villa Vicentina. Es troba dins la comarca de la Bassa Friülana.

## Administració

Llista d'alcaldes :
| Període | Identitat | Partit |
| 2004- | Paolo Dean | Llista cívica |

## Personatges il·lustres

* Ugo Pellis, escriptor i filòleg.
# Frah

El regne de Frah fou un estat nadiu del Yorubaland (Iorubalàndia). La capital era Katanu. El 1879 el rei va signar un tractat de protectorat amb el Regne Unit. El 23 de juliol de 1886 diversos caps van declarar que la ciutat de Dekami i rodalia sempre havia estat part del regne de Frah; les terres al sud de Dekami, anomenades Denham Waters eren igualment part de Frah (però en aquell moment les disputava el rei de Porto Novo); tanmateix declaraven que el regne de Whemi mai havia arribar a les terres anomenades Denham Waters ni al Zunu (Kanji Agege) Creek.

## Bibliografia

* Sir E. HertsletThe Map of Africa by Treaty